CELEX: C2005/281/29
Language: et
Date: 2005-11-12 00:00:00
Title: Kohtuasi C-362/05 P: Jacques Wunenburger'i 23. septembri 2005. aasta apellatsioonkaebus Euroopa Ühenduste Esimese Astme Kohtu (esimene koda) 5. juuli 2005. aasta otsuse peale kohtuasjas T-370/03: Jacques Wunenburger versus Euroopa Ühenduste Komisjon

12.11.2005   
            
            
               ET
            
            
               Euroopa Liidu Teataja
            
            
               C 281/15
            
         Jacques Wunenburger'i 23. septembri 2005. aasta apellatsioonkaebus Euroopa Ühenduste Esimese Astme Kohtu (esimene koda) 5. juuli 2005. aasta otsuse peale kohtuasjas T-370/03: Jacques Wunenburger versus Euroopa Ühenduste Komisjon
   (Kohtuasi C-362/05 P)
   (2005/C 281/29)
   Kohtumenetluse keel: prantsuse
   Jacques Wunenburger (esindaja: advokaat Eric Boigelot) esitas 23. septembril 2005 Euroopa Ühenduste Kohtusse apellatsioonkaebuse Euroopa Ühenduste Esimese Astme Kohtu (esimene koda) 5. juuli 2005. aasta otsuse peale kohtuasjas T-370/03: Jacques Wunenburger v. Euroopa Ühenduste Komisjon.
   Apellatsioonkaebuse esitaja palub Euroopa Kohtul:
   
               —
            
            
               tunnistada apellatsioonkaebus vastuvõetavaks ja põhjendatuks;
            
         
               —
            
            
               tühistada Euroopa Ühenduste Esimese Astme Kohtu 5. juuli 2005. aasta otsus kohtuasjas T-370/03: Jacques Wunenburger v. Euroopa Ühenduste Komisjon.
            
         Samuti palub apellatsioonkaebuse esitaja Euroopa Kohtul teha asjas uus otsus ning rahuldada hageja algsed nõuded kohtuasjas T-370/03:
   
               —
            
            
               tühistada ametisse nimetava asutuse 11. märtsi 2003. aasta otsus, millega lükati tagasi hageja kandidatuur “Aafrika, Kariibi mere, Vaikse ookeani” (AIDCO.C) osakonna direktori ametikohale, ning teiseks tühistada ametisse nimetava asutuse 8. jaanuari 2003. aasta otsus nimetada asjaomasele ametikohale Amir Naqvi;
            
         
               —
            
            
               tühistada otsus, millega selgesõnaliselt lükati tagasi hageja 2. aprillil 2003 personalieeskirjade artikli 90 lõike 2 alusel esitatud taotlus, mis lükati selgesõnaliselt tagasi 14. juuli 2003. aasta otsusega ja millest teatati hagejale 11. augustil 2003;
            
         
               —
            
            
               tühistada Amir Naqvi nimetamine “Aafrika, Kariibi mere, Vaikse ookeani” (AIDCO.C) osakonna direktori ametikohale, millega lükati tagasi hageja kandidatuur vabale ametikohale;
            
         
               —
            
            
               mõista kohtukulud igal juhul välja kostjalt
            
         Väited ning peamised argumendid
   Apellatsioonkaebuse väited tulenevad vastavalt Euroopa Kohtu põhikirja artiklile 58 ühenduse õiguse rikkumisest ning menetlusnormide eiramisest Esimese Astme Kohtus, millega kaasnes hageja huvide kahjustamine